  Наталья Тетерина Эгра ёрослы выль тӧроез быръёнъя вожвылъяськонэ пыриськон понна куриськонъёсты 1-тӥ тулыспалозь кутозы. Со сярысь элькун тӧролэн но кивалтэтлэн пресс-службазы ивортэ. Муниципал кылдытэтлэн кивалтӥсез луыны быгатэ 21 аресысен котькуд мылкыд карись, кудӥзлэн вылӥ дышетскемез но кивалтӥсь интыын ужам опытэз вань Удмуртиысь тӧролэн но кивалтэтлэн пресс-службазыСо сяна, кандидатлэн одно ик программаез луыны кулэ, кудӥныз со вожвылъяськонлэсь ӧризэ тодматоз. Тужгес но трос балл люкамъёс пӧлысь муниципал кылдытэтлы кивалтӥсез быръёзы Ёрос кенешысь дупутатъёс.  Тодэ вайытом, Эгра ёрослэсь азьвыл кивалтӥсьсэ Татьяна Чураковаез Удмуртилэн тӧроез Александр Бречалов элькунысь мерлык политикая но ужъя министре юнматӥз. Та дыре муниципал кылдытэтлэн тӧроезлэсь ужъёссэ Светлана Крмакова быдэсъя. Ватсалом, ёрос тӧроез конкурс пыр быръён Удмуртиын нырысьсэ Балезино ёросын кутӥськиз. 2017-тӥ арын 15-тӥ куарусёнэ ёрослы кивалтӥсе Юрий Новойдарский быръемын вал. Озьы ик таӵе амалэн Пичи Пурга ёрослэсь тӧрозэ быръёзы. Вожвылъяськон 2-тӥ тулыспалэ Удмуртилэн тӧроезлэн резиденцияз ортчоз. Тегъёс: Политика Эгра Удмуртия  